Diari Oficial de la Generalitat Valenciana


Sumari del DOGV 7304, del 26-06-2014 (2014/5598)

Notificació de la sentència i de la interlocutòria d'aclariment dictades en el procediment de modificació de mesures número 343/2013.
-------------------------------------------------------------------------------------------------------------------------------------

### Dades del document

Número de DOGV
:   7304

Data del DOGV
:   26-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5598


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència i de la interlocutòria d'aclariment dictades en el procediment de modificació de mesures número 343/2013. [2014/5598]  
Alicia Ordeig Rabadán, secretària titular del Jutjat de Primera Instància número 26 de València, per mitjà d'este edicte faig saber que en les actuacions de modificació de les mesures del supòsit contenciós número 000343/2013, seguides a instàncies d'Iliana Rosan Jaramillo Córdova contra Willian Jovanny Galarza Jaramillo, en situació de rebel·lia, en què, amb data 10 de juny de 2014, s'ha dictat sentència la part dispositiva de la qual diu així:  
«Estime parcialment la demanda de modificació de les mesures definitives instades per Iliana Rosan Jaramilo Córdova contra Willian Jovanny Galarza Jaramillo, i dispose la modificació de les mesures definitives que regixen entre les parts en els apartats següents:  
  
1. Es dos progenitors tenen la pàtria potestat sobre les filles menors, N.E. i L.N., si bé s'atribuïx a la demandant l'exercici en exclusiva de la pàtria potestat i la guarda i custòdia de les menors.  
2. Se suspén el dret de visites del demandat a les menors fins que s'inste la represa per part de l'interessat, moment en què s'avaluarà la manera de reprendre-les, si bé el progenitor podrà comunicar-se amb les filles a través del telèfon o per Internet.  
3. S'atribuïx a la mare i les filles l'ús i gaudi del domicili familiar situat a València, carrer de Marià Brull, número 24, 2, 9.  
4. El pare haurà d'abonar, en concepte de contribució als aliments de les seues filles, la quantitat de 300 euros mensuals (100 - per cada una d'estes), quantitat que ingressarà en el compte que designe la demandant, en dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística. El dos progenitors contribuiran al pagament dels gastos extraordinaris de les seues filles, i cada un abonarà la mitat dels gastos necessaris o consensuats que s'acrediten.  
Tot això, sense que procedisca fer una expressa imposició de les costes processals d'este procediment a cap de les persones litigants. Esta és la meua sentència, que pronuncie, mane i firme».  
  
«Interlocutòria  
Jutgessa que la dicta: Mercedes Miñana Arnao.  
Lloc: València.  
Data: 12 de juny de 2014.  
Antecedents de fet  
Primer. En este juí s'ha dictat la Sentència de 10 de juny de 2014, que es va notificar a les parts el dia 11 de juny de 2014.  
  
Segon. En la part dispositiva de la resolució mencionada, apartat primer, es conté el paràgraf següent: ?Els dos progenitors tindran la pàtria potestat sobre les filles menors, N.E. i L.N., si bé s'atribuïx a la demandant l'exercici en exclusiva de la pàtria potestat i la guarda i custòdia de les menors?, quan ni havia sigut sol·licitat l'exercici exclusiu de la pàtria potestat ni es resol sobre este en els fonaments de la sentència.  
  
Fonaments de dret  
Únic. L'article 214 de la Llei 1/2000, d'Enjudiciament Civil (LECn), després de proclamar el principi que els tribunals no podran variar les resolucions judicials una vegada firmades, admet, no obstant això, la possibilitat d'aclarir algun concepte fosc o rectificar qualsevol error material que hi haja, d'ofici o a petició de part, sempre que tinga lloc en el breu termini que assenyala el precepte esmentat. En este cas, la inclusió en la dispositiva de la sentència de l'atribució a la demandant de l'exercici exclusiu de la pàtria potestat obeïx a un evident error material que cal corregir.  
  
Part dispositiva  
S'aclarix la Sentència de 10 de juny de 2014, dictada en este procediment, de manera que en la resolució, apartat 1, on consta: ?Els dos progenitors tindran la pàtria potestat sobre les filles menors, N.E. i L.N., si bé s'atribuïx a la demandant l'exercici en exclusiva de la pàtria potestat i la guardi i custòdia de les menors?; ha de constar: ?Els dos progenitors tindran la pàtria potestat sobre les filles menors, N.E. i L.N., si bé s'atribuïx a la demandant la guàrdia i custòdia de les menors?.  
  
Contra esta resolució no es pot interposar recurs, sense perjuí d'aquells que procedisquen contra la sentència que aclarix.  
Ho acorde i firme el jutge. En done fe.»  
  
I perquè valga de notificació en forma al demandat, Willian Jovanny Galarza Jaramillo, en situació de rebel·lia i parador ignorat, expedisc i firme este edicte.  
  
València, 16 de juny de 2014.- La secretària judicial: Alicia Ordeig Rabadán.